**УКАЗАНИЯ**

**ЗА ПОДГОТОВКА НА ПРЕДЛОЖЕНИЯ ЗА ФИНАНСИРАНЕ НА ПРОЕКТИ ЗА ПОДПОМАГАНЕ НА ДОКТОРАНТИ В ТУ-ВАРНА – 2020ГОД.**

1. Конкурсът за “Проекти за подпомагане на докторанти в ТУ-Варна” се организира съгласно Заповед № 120/25.02.2020 год. на Ректора на университета.
2. Целта на конкурса е да се подкрепят и подпомогнат научните изследвания на докторантите от ТУ-Варна.
3. За участие в конкурса се допускат предложения по темите на дисертационните трудове на докторанти на ТУ-Варна с успешно завършена първа година, както следва:

* редовни докторанти;
* задочни докторанти, които са на основен трудов договор в ТУ-Варна.

Проекти на докторанти, получили финансиране в предходни години, не се допускат до участие в конкурса.

1. Финансирането на проектите е за: експериментални изследвания; апаратура, свързана с дисертацията; софтуерни продукти; участие в научни форуми и публикации.
2. Ръководител на договора е научният ръководител на докторанта. Когато научният ръководител не е на основен трудов договор в ТУ-Варна, ръководител на договора трябва да бъде друг хабилитиран преподавател, който е на основен трудов договор в ТУ-Варна. Докторантът е отговорен изпълнител по договора.
3. Проектите са с продължителност 1 година и стойност до 2500 лева.
4. Професионалното направление и неговия шифър се определят от «Класификатора на областите на висше образование и професионалните направления» (обн., ДВ, бр. 64 от 2002 г.; Решение № 10827 на Върховния административен съд от 2003 г. - бр. 106 от 2003 г.; изм. и доп., бр. 32 и 94 от 2005 г.) в съответствие с насочеността на тематиката на проекта и докторантурата.
5. Освен преподаватели и колективи, работещи на трудов договор в ТУ-Варна, докторанти и студенти обучавани в университета за участие в разработките могат да бъдат привличани преподаватели, изследователи, и докторанти от други научни организации и университети.
6. Проектът се води към звеното, в което работи ръководителят на колектива. Към това звено се завеждат дълготрайните активи, придобити по договора.
7. Дълготрайните активи са: материални – машини, оборудване и системи с цена на придобиване над 1200 лв., както и компютърни конфигурации над 600 лв. и нематериални – софтуер, независимо от цената му.
8. Краткотрайните материални активи са: инструменти, материали и консумативи, чиято единична цена на придобиване е под 1200 лв. и не влизат в състава на друг агрегат или машина.
9. Всяко предложение за финансиране на проект трябва да съдържа спецификация на предвидените за закупуване активи.
10. Ако е предвидено закупуване на компютри и периферни устройства (принтери, скенери или комбинирани устройства; мултимедии и др.), към спецификацията е необходимо да се приложи обосновка, приета от конкурсната комисия и съвета на основното звено, относно необходимостта от закупуването на тази техника за постигане целите на предлагания научен проект.
11. Ако се планира закупуване на софтуер е необходимо в спецификацията да се укажат условията за неговото ползване и поддържане.
12. Предложенията за проектите трябва да са разработени според поместените в сайта на Университета бланки и внесени заедно с протокол от катедрен съвет в канцеларията на основното звено в един екземпляр до 10.03.2020г. и изпратени на електронен адрес nis@tu-varna.bg
13. Всяко предложение за проект се рецензира от двама рецензенти, които са хабилитирани лица (по изключение единият може да бъде нехабилитиран, но доктор) като поне един от тях да не е на трудов договор в ТУ-Варна. Рецензентите се предлагат от Конкурсната комисия на съответното основно звено и се утвърждават от Централната конкурсна комисия. Не може да бъде рецензент: член на първичното звено (катедра, секция), от което е ръководителят на разглеждания проект; ръководител на проект от същия конкурс; член на конкурсните комисии.
14. Предложенията, заедно с двете рецензии, протоколът от катедрения съвет (за факултетите), протоколът на конкурсната комисия на основното звено и протоколът от заседанието на Съвета на звеното се представят в Централната конкурсна комисия до 26.03.2020 г.
15. За основните звена с безкатедрена структура (колежи и департамент) рецензентите се предлагат от съвета на звеното. Предложенията, заедно с двете рецензии и протокола от съвета се внасят в ЦКК до 26.03.2020г.
16. Всяко предложение се придружава с доклад на декана/директора на съответното основно звено: факултет, колеж, департамент.
17. За всяко класирано от Централната конкурсна комисия предложение за финансиране на проект се представя в СВК (стая 208М) в срок до 07.04.2020г. : проект на договорна документация (четири екземпляра договор, два екземпляра спецификация, работна програма и план-сметка), подписана от ръководителя на основното звено, ръководителя на проекта и докторанта. Формата на бланката на договора е поместена на сайта на университета.

ЗАМ.РЕКТОР НД:

/проф. д-р инж. Т. Ганчев/